text: বাসুপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
  
  আয়তন 
  বাসুপাড়া ইউনিয়নের আয়তন ২৩.৩৩ বর্গকিলোমিটার।
  
  ইতিহাস
  সম্রাট বাবরের ভারত বর্ষ দখলের পরে তার সেনাপতি সমগ্র ভারতবর্ষকে ভ্রমণ করার এক পর্যায়ে এ অঞ্চলে আসেন। এখানে এসে তিনি জানতে পারেন অত্র এলাকার মানসিংহপুর গ্রামে মানসিংহ নামে এক প্রভাবশালী ও গুণী লোক বাস করেন। তিনি তার সাথে আলোচনা করেন এবং তার কাছে জানতে পারেন পশ্চিম গ্রামে আরো একজন গুণী ও প্রভাবশালী লোক বাস করেন যার নাম বাসুদেব। কৌতুহল বশতঃ সেনাপতি বাসুদেবের সাথে সাক্ষাত করেন এবং এই গ্রামটি ঘুরে দেখেন। আলাপকালে তিনি জানতে পারেন বাসুদেবের স্ত্রীর নাম বাসুমতি। তার নামানুসারেই এই গ্রামের নাম রাখা হয় বাসুপাড়া। পুরাতন এই ঐতিহ্যকে ধরে রাখার জন্যই এই ইউনিয়নের নামও রাখা হয় বাসুপাড়া।
  
  প্রশাসনিক কাঠামো 
  বাসুপাড়া ইউনিয়ন বাগমারা উপজেলার আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
  
  জনসংখ্যার উপাত্ত 
  ২০১১ সালের আদমশুমারি অনুযায়ী বাসুপাড়া ইউনিয়নের মোট জনসংখ্যা ২৭১৬৬ জন, যার মধ্যে ১৪০৩৮ জন পুরুষ ও ১৩১২৮ জন মহিলা। ইউনিয়নটিতে ২২ টি গ্রাম ও ৮০ টি পাড়া রয়েছে।
  
  শিক্ষা
  
  আরও দেখুন 
   বাগমারা উপজেলা
   রাজশাহী বিভাগ
   রাজশাহী জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:বাগমারা উপজেলার ইউনিয়ন
title: বাসুপাড়া ইউনিয়ন